สงสัยมากครับว่า ถ้าประจำเดือนมาแล้วหลังจากมีเพศสัมพันธ์5วัน ต่อมามีเลือดไหลออกมาน้อยและคาดการณ์ว่าไม่ใช่ประจำเดือนเพราะมาเร็วไป เคสแบบนี้มันเกิดอะไรขึ้นครับ?
สวัสดีค่ะ หากเลือดที่ออกมา ไม่ได้อยู่ในช่วงวันที่ที่ประจำเดือนควรจะมา อาจเป็นเลือดที่เกิดจาก- เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และมีปริมาณเพียงเล็กน้อย ออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้- เลือดล้างหน้าเด็ก หากเลือดเกิดหลังจากมีเพศสัมพันธ์ไป 6-12 วัน และเลือดที่ออกมีปริมาณเล็กน้อย และออกเพียง 1-2 วัน ก็อาจเป็นเลือดล้างหน้าเด็กได้- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติ ทำให้มีเลือดออกกะปริดกะปรอย หรืออาจเป็นประจำเดือนที่มาเร็วกว่าปกติก็ได้- มีภาวะไทรอยด์ฮอร์โมนผิดปกติ ซึ่งจะส่งผลให้มีเลือดออกผิดปกติได้หากไม่แน่ใจว่าเลือดที่ออกใช่ประจำเดือนหรือไม่ ก็อาจลองตรวจหาการตั้งครรภ์ดูด้วย โดยตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ หากตรวจไม่พบ แต่ยังคงมีเลือดออกผิดปกติมาอีกเรื่อยๆ โดยที่ไม่ได้เกิดจากการใช้ยาใดๆ ก็ควรไปพบสูติ-นรีแพทย์เพื่อตรวจค่ะ